Godkendelse af sundhedspolitik for Favrskov Kommune 2016-19 efter høring 
Sagsfremstilling 
20.                 Godkendelse af sundhedspolitik for Favrskov Kommune 2016-19 efter høring - 
Åbent 
  
  
SAGENS INDHOLD 
Social- og Sundhedsudvalget skal i denne sag tage stilling til forslag til ny sundhedspolitik for Favrskov Kommune 
gældende for 2016-2019.  
  
Byrådet besluttede 24. november 2015 at sende forslag til sundhedspolitik for Favrskov Kommune 2016-2019 i 
høring hos Ældrerådet, Handicaprådet, [adresse] og de praktiserende læger i [adresse] 
Kommune. Ældrerådet og Handicaprådet har fremsendt høringssvar. Der er ikke modtaget høringssvar fra 
Regionshospitalet Randers og de praktiserende læger. 
  
Det nye forslag til sundhedspolitik tager udgangspunkt i erfaringerne med den nuværende sundhedspolitik, som blev 
godkendt i Byrådet 28. juni 2011.  
  
Forslaget indeholder en vision, nogle bærende principper samt en række temaer for sundhedsindsatsen i [adresse] 
Kommune. 
  
Sundhedspolitikken har overskriften ”Sammen skaber vi sundhed”, da et godt samspil med borgere, pårørende, 
frivillige, foreninger og øvrige samarbejdspartnere er afgørende for sundhedsindsatsens succes. Visionen er, at 
Favrskov Kommune skal være blandt de sundeste kommuner i [adresse]. Om visionen opfyldes, kan bl.a. måles ved 
hjælp af Sundhedsprofilen for Favrskov Kommune, som udkommer hvert fjerde år (næste gang i 2017). 
  
Temaerne i sundhedspolitikken er: 
· Sunde børn og unge i trivsel 
· Mere sundhed for alle 
· Mere sundhed i det nære 
· Sammen om sunde arbejdspladser 
· Et aktivt liv i et sundt miljø 
  
Temaerne danner rammen om de kommende års prioriteringer og handlinger på sundhedsområdet.  
  
Udmøntningen af sundhedspolitikken sker ved, at der hvert andet år udarbejdes en handleplan, som beskriver de 
 
Byråd 
26. januar 2016 
Sagsnr. 710-2014-
64991 
Dok.nr. 710-2016-
18594 
Sagsbehandler 
DPKGOH 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
  
konkrete indsatser og mål. Handleplanen kan for eksempel under temaet ”Sunde børn og unge i trivsel” indeholde et 
mål om, at flere børn har bedre motorik.                                                                                                    
VURDERING 
Formålet med sundhedspolitikken er overordnet at opnå en endnu bedre sundhed for Favrskov Kommunes borgere. 
  
Sundhed har et livslangt perspektiv, og derfor vurderer Social og Sundhed, at det er særligt hensigtsmæssigt at 
fokusere på at forbedre sundheden for børn og unge. Det skyldes, at sundhed og sundhedsvaner ofte grundlægges 
tidligt. Det er derfor en god ”investering” særligt at fokusere på børn og unge. 
  
Det er også hensigtsmæssigt at fokusere på at forbedre sundheden for særlige grupper for eksempel borgere med 
sindslidelser, som ofte har særlige udfordringer omkring sundhed. 
  
En meget stor del af borgerne i [adresse] har en god sundhedstilstand. Et af de bærende principper i 
sundhedspolitikken er ”aktiv hjælp til selvhjælp”. Derfor vil en stor del af borgerne ikke blive tilbudt særlige indsatser 
udover information om bedre sundhed. Dette vil handleplanernes indsatser og mål bære præg af. 
  
Temaerne i sundhedspolitikken understøtter en række øvrige politikker i [adresse] og det tværgående 
samarbejde både internt i kommunen og med eksterne aktører på sundhedsområdet. 
  
Temaet ”Sunde børn og unge i trivsel” bidrager for eksempel til at gennemføre målsætningerne i [adresse] 
Kommunes børne- og ungepolitik, ligesom ”Et aktivt liv i et sundt miljø” støtter op om [adresse] 
friluftstrategi.  
  
Temaerne ”Mere sundhed for alle” og ”Mere sundhed i det nære” hænger sammen med Sundhedsaftalen med 
Region Midtjylland og [adresse] samarbejde med Regionshospitalet Randers samt de øvrige 
klyngekommuner i Sundhedsstrategisk Ledelse. 
  
Social og Sundhed modtog 16. december 2015 og 4. januar 2016 høringssvar fra henholdsvis Ældrerådet og 
Handicaprådet. 
  
Ældrerådet udtrykker i høringsvaret, at forslaget til sundhedspolitik tages til efterretning. Herudover henviser 
Ældrerådet til deres høringssvar til plejebolighandleplanen. Heri påpeger Ældrerådet, at der skal være en 
tilstrækkelig kapacitet i forhold til akut- og korttidspladser for at dæmme op for det øgede pres på det nære 
sundhedsvæsen. Ældrerådet bifalder i øvrigt visionen om, at Favrskov Kommune skal være blandt de sundeste 
kommuner i landet.  
  
Handicaprådet giver i deres høringssvar udtryk for, at forslaget til sundhedspolitik tages til efterretning. 
  
Social og Sundhed vurderer, at det ikke er nødvendigt at foretage ændringer i forslaget til sundhedspolitik på 
baggrund af de modtagne høringssvar. 
  
ØKONOMI 
Rammen for udmøntning af den nye sundhedspolitik vil som udgangspunkt være de gældende driftsbudgetter. 
Samtidig vil Social og Sundhed have fokus på muligheder for ekstern støtte fra relevante puljer til eksempelvis 
gennemførelse af udviklingsprojekter.   
  
Udrulningen af det nære sundhedsvæsen, hvor kommunerne overtager flere opgaver fra hospitalerne, er med til at 
øge presset på det kommunale budget for eksempel på ældreområdet. Derfor er det hensigtsmæssigt, at 
sundhedspolitikken er med til at imødegå de udfordringer, der kan forårsage budgetpres. 
  
INDDRAGELSE 
Favrskov Kommunes Sundhedsforum har været inddraget i forberedelsen af sundhedspolitikken på møder 23. marts 
og 1. oktober 2015. Sundhedsforum består af en bred kreds af repræsentanter fra politiske udvalg og råd, 
sektorMED-udvalg og øvrige centrale samarbejdspartnere på sundhedsområdet.  
  
For hvert tema i sundhedspolitikken er der nedsat referencegrupper med deltagelse af interessenter med særlig 
viden på områderne. Referencegrupperne har bidraget med input forud for mødet i [adresse] 1. oktober 2015, 
hvor et første udkast til ny sundhedspolitik blev drøftet.  
  
INDSTILLING 
Direktøren for Social og Sundhed indstiller til Byrådet: 
  
1. At sundhedspolitik for Favrskov Kommune 2016-2019 godkendes. 
  
BESLUTNING 
  
Social- og Sundhedsudvalget, 12. januar 2016: 
Fraværende: Ingen 
  
Indstilles godkendt. 
  
Økonomiudvalget, 18. januar 2016: 
Fraværende: Bent Petersen 
  
Indstilles godkendt. 
  
Borgmestersekretariatet, 20. januar 2016: 
Det bemærkes, at bilaget med forslag til sundhedspolitik er udskiftet til en version i færdig layout. 
  
Bilag 
  
  
  
  
Byråd, 26. januar 2016: 
Fraværende: Steve Christoffersen 
  
Godkendt. 
Sundhedspolitik for Favrskov Kommune 2016-
2019 
710-2016-21461 
Høringssvar fra Ældrerådet 
710-2015-357827 
Høringssvar fra Handicaprådet 
710-2016-1140 
